सरहद पर खेल रहे थे जुआ, छ: पकड़ाए
कोरबा | तीनों जिलों की सरहद पर चल रहे जुआ एक फड़ पर पुलिस ने दबिश देकर 6 जुआरियों को पकड़ा। मौके से 11300 रुपए समेत 7 मोबाइल और 3 बाइक जब्त की गई। लगातार कार्रवाई हाेने की वजह से जुआरी जिले के सरहदी क्षेत्र के जंगल व पहाड़ में पहुंचकर जुआ खेल रहे हैं। इसी तरह कोरबा-बिलासपुर और जांजगीर-चांपा जिले के ट्राई जंक्शन कसियाडीह के पहाड़ में एक फड़ चला रहा था। हरदीबाजार चौकी के अंतर्गत आने वाले इस क्षेत्र में तीनों जिलों के जुआरी पहुंच रहे थे। मुखबिर ने इसकी सूचना एसपी अमरेश मिश्रा को दी थी। जिसके बाद सीआईटी व हरदीबाजार पुलिस की संयुक्त टीम को पतासाजी के लिए लगाया था। पुख्ता सूचना मिलने पर गुरुवार की रात पुलिस ने घेराबंदी कर मौके पर दबिश दी। जहां दीपक निर्मलकर (28), किशन राठौर (19), शिव राठौर (31), भगवानदीन धीमर (30), छोटी यादव (20) व मोहम्मद वसीम (30) जुआ खेलते पकड़े गए। मौके से 11300 रुपए, 7 मोबाइल समेत 3 बाइक जब्त किया गया।
जुआरियों के खिलाफ जुआ एक्ट की कार्रवाई की गई।
hin_Deva hin_Deva hin_Deva